อุยสิง่าน

อุยสิง่าน หรือ ฮองเสงหงัน  มีชื่อในภาษาจีนกลางว่า หฺวาง เฉิงเยี่ยน () เป็นบัณฑิตเร้นกายที่มีชีวิตในช่วงปลายยุคราชวงศ์ฮั่นตะวันออกของจีน เป็นชาวเมืองเหมี่ยนหนาน (沔南) ในมณฑลเกงจิ๋ว ปัจจุบันอยู่บริเวณเมืองหงหู มณฑลหูเป่ย์ มีชื่อเสียงจากการที่เป็นคนสบาย ๆ และมีจิตใจกว้างขวาง(襄陽記曰：黃承彥者，高爽開列，為沔南名士，謂諸葛孔明曰：「聞君擇婦；身有醜女，黃頭黑色，而才堪相配。」孔明許，即載送之。時人以為笑樂，鄉里為之諺曰：「莫作孔明擇婦，止得阿承醜女。」) อรรถาธิบายจากเซียงหยางจี้ ในสามก๊กจี่ เล่มที่ 35.

ครอบครัว
อุยสิง่านแต่งงานกับลูกสาวคนโตของไช่ เฟิ่ง (蔡諷) อุยสิง่านกับภรรยามีบุตรสาวซึ่งในบันทึกทางประวัติศาสตร์ไม่ระบุชื่อ แต่เป็นที่รู้จักในชื่อสมมติว่า "หฺวาง เยฺว่อิง" ส่วนในสามก๊ก ฉบับเจ้าพระยาพระคลัง (หน) เรียกว่า "อุ๋ยซี" อุ๋ยซีแต่งงานกับจูกัดเหลียง อัครมหาเสนาบดีและผู้สำเร็จราชการแห่งจ๊กก๊กในยุคสามก๊ก ลูกสาวคนรองของไช่ เฟิ่งแต่งงานกับเล่าเปียว ข้าหลวงมณฑลเกงจิ๋วในช่วงปลายยุคราชวงศ์ฮั่นตะวันออก ไช่ เฟิ่งยังมีลูกชายชื่อชัวมอ(漢末，諸蔡最盛，蔡諷姊適太尉張溫，長女為黃承彥妻，小女為劉景升後婦，瑁之姊也。) เซียงหยางฉีจิ้วจี้ เล่มที่ 1.

ในนิยายสามก๊ก
อุยสิง่านปรากฏเป็นตัวละครในนิยายอิงประวัติศาสตร์เรื่องสามก๊ก ปรากฏตัวครั้งแรกในตอนที่ 37 เมื่อเล่าปี่ กวนอู และเตียวหุยเดินทางมาเยี่ยมบ้านของจูกัดเหลียง และได้ปรากฏตัวอีกครั้งในตอนที่ 84 หลังศึกอิเหลง อุยสิง่านได้ช่วยพาลกซุนออกจากค่ายกลศิลาของจูกัดเหลียง

ดูเพิ่ม
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรรณานุกรม 
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
 สี จั้วฉื่อ (ศตวรรษที่ 4). เซียงหยางฉีจิ้วจี้ (襄陽耆舊記).
 เจ้าพระยาพระคลัง (หน). สามก๊ก ฉบับเจ้าพระยาพระคลัง (หน)

หมวดหมู่:สามก๊ก
หมวดหมู่:บุคคลในยุคสามก๊ก
หมวดหมู่:เล่าเปียวและผู้เกี่ยวข้อง